**Մաուրիսիո Պելեգրինո** (իսպ.՝ Mauricio Andrés Pellegrino,հոկտեմբերի 5, 1971(1971-10-05)[…], Leones, Մարկոս Խուարես շրջան, Կորդովա, Արգենտինա), արգենտինացի ֆուտբոլիստ, պաշտպան, որն իր կարիերայի մեծ մասն անցկացրել է «Վելես Սարսֆիլդում» և իսպանական «Վալենսիայում»։ Ներկայումս ֆուտբոլային մարզիչ։ Մաքսիմիլիանո Պելեգրինոյի ավագ եղբայրը։

Խաղացողի կարիերա
----------------

Պելեգրինոն արգենտինական «Վելես Սարսֆիլդ» ակումբի կարևորագույն մասն էր, երբ թիմը կարողացել է իր պատմության մեջ հասնել մեծագույն հաջողությունների՝ երեք անգամ հաղթել Արգենտինայի ֆուտբոլի առաջնությունում, մեկ անգամ՝ Ապերտուրայի առաջնությունում և վերցնել հինգ միջազգային գավաթ, ներառյալ՝ Լիբերտադորեսի գավաթը և Լիբերտադորեսի սուպերգավաթը։

1999 թվականին Մաուրիսիոն տեղափոխվել է «Վալենսիա», որի հետ նվաճել է Իսպանիայի չեմպիոնի երկու տիտղոս, 2004 թվականին նվաճել է ՈՒԵՖԱ Եվրոպայի Լիգայի գավաթը և երկու տարի անընդմեջ խաղացել է ՈՒԵՖԱ Չեմպիոնների Լիգայի եզրափակչում։ 2001 թվականի եզրափակչում հենց նա էր, որ հետխաղյա 11-մետրանոցների շարքում չի խփել վճռորոշ 11 մետրանոցը, և տիտղոսը բաժին է հասել Մյունխենի «Բավարիային»։

2005 թվականին 33-ամյա Պելեգրինոն հեռացել է «Վալենսիայից»՝ ընդհանուր լեզու չգտնելով ակումբի նոր գլխավոր մարզիչ Կլաուդիո Ռանիերիի հետ և տեղափոխվել է «Լիվերպուլ», որը մարզում էր նրա նախկին գլխավոր մարզիչ Ռաֆայել Բենիտեսը՝ կնքելով վեցամսյա պայմանագիր։ Սակայն նոր թիմում տարիքային պաշտպանը չի կարողացել ամրապնդվել և մեկնել է կարիերան ավարտելու իսպանական «Ալավեսում»։

Մարզչի կարիերա
--------------

Ֆուտբոլիստի կարիերան ավարտելուց հետո Մաուրիսիոն ընդգրկվել է «Վալենսիայի» մարզչական շտաբում, որտեղ դարձել է պատանեկան թիմի մարզիչ։ 2008 թվականի հունիսին Ռաֆայել Բենիտեսը «ԼիվերպուլիԼիվերպուլ ՖԱ» պաշտոնական կայքին տված հարցազրույցում հայտնել էր, որ Պելեգրինոն վերադառնում է Մերսիսայդ, որ զբաղեցնի ակումբի առաջին թիմի մարզչի պաշտոնը։ 2012 թվականի մայիսի 7-ին երկամյա պայմանագիր է կնքել «Վալենսիայի» հետ։ Արգենտինացու համար լևանտյան ակումբում աշխատանքը դարձել է առաջին ինքնուրույն փորձը. նախկինում նա աշխատել է բացառապես որպես օգնական։

2013 թվականի ապրիլին մտել է «Էստուդիանտես», սակայն երկու տարի անց հեռացվել է թիմի անբավարար արդյունքների պատճառով։ 2015 թվականի ամռանը նշանակվել է «Ինդեպենդիենտեի» մարզիչ։ Հաղթելով առաջին 6 խաղերում՝ նա դարձել է թիմի վերջին տարիների ամենահաջողակ մարզիչը, սակայն արդյունքում հեռացվել է աշխատանքից կրկին վատ արդյունքների պատճառով։ 2016 թվականին գլխավորել է «Դեպորտիվո Ալավեսը»։

2017 թվականի հունիսի 23-ին պաշտոնապես նշանակվել է անգլիական «Սաութհեմփթոնի» մարզիչ՝ ակումբի հետ կնքելով եռամյա պայմանագիր։ Արդեն 2018 թվականի մարտի 12-ին աշխատանքից ազատվել է վատ արդյունքների համար։ Նրա օրոք թիմը հաղթել է վերջին 17 հանդիպումներից միայն մեկում և մեկ միավորով հավասարվում է ԱՊԼ-ից դուրս գալու գոտուն։

2018 թվականի հունիսի 2-ին նշանակվել է իսպանական «Լեգանես» ակումբի նոր մարզիչ։

2020 թվականի ապրիլի 16-ին նշանակվել է «Վելես Սարսֆիլդի» գլխավոր մարզիչ։ Պայմանագիրը կնքվել է մինչև 2021 թվականի հունիսի 30-ը։

Ձեռքբերումներ
-------------

«Վելես Սարսֆիլդ»
* Արգենտինայի չեմպիոն.  1995, Կլ. 1996, Կլ. 1998
* Լիբերտադորեսի գավաթի գավաթակիր՝ 1994
* Ֆուտբոլի միջմայրցամաքային գավաթի հաղթող՝ 1994
* Միջամերիկյան գավաթի գավաթակիր՝ 1995
* Հարավային Ամերիկայի սուպերգավաթի գավաթակիր՝ 1996
* Հարավային Ամերիկայի Ռեկոպայի գավաթակիր՝ 1997

«Բարսելոնա»
* Լա Լիգայի չեմպիոն ՝ 1998/99

«Վալենսիա»
* Լա Լիգայի չեմպիոն՝ 2001/02, 2003/04
* Իսպանիայի սուպերգավաթի գավաթակիր՝ 1999
* ՈՒԵՖԱ Եվրոպայի Լիգայի գավաթակիր՝ 2003/04
* ՈՒԵՖԱ Սուպեր գավաթի գավաթակիր՝ 2004
* ՈՒԵՖԱ Չեմպիոնների Լիգայի եզրափակչի մասնակից՝ 1999/00, 2000/01

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Enciclopèdia de l'esport català (կատ.) — Grup Enciclopèdia, 2012.
3. 1 2  FBref.com(բազմ․)
4. ↑  «Boss confirms Pellegrino appointment» Archived 2008-07-03 at the Wayback Machine. на сайте «Ливерпуля»(անգլ.)
5. ↑  Маурисио Пельегрино официально возглавил «Валенсию» Archived 2012-08-26 at the Wayback Machine. 8.05.2012 г. sports.ru
6. ↑  "Former Liverpool defender Mauricio Pellegrino named as Alaves manager" (in անգլերեն). ESPN. 2016 թ․ հունիսի 26. Արխիվացված from the original on 2017 թ․ հոկտեմբերի 27. Retrieved 2017 թ․ հոկտեմբերի 26.
7. ↑  "Southampton hire Mauricio Pellegrino as new manager" (in անգլերեն). ESPN. 2017 թ․ հունիսի 23. Արխիվացված from the original on 2017 թ․ հոկտեմբերի 27. Retrieved 2017 թ․ հոկտեմբերի 26.
8. ↑  "Mauricio Pellegrino sacked by Southampton after club lose patience" (in անգլերեն). The Guardian. 2018 թ․ մարտի 12. Արխիվացված from the original on 2018 թ․ մարտի 12. Retrieved 2018 թ․ մարտի 12.
9. ↑  "¡Mauricio Pellegrino vuelve a su casa!" (in իսպաներեն). Sitio oficial del Club Atlético Vélez Sarsfield. 2020 թ․ ապրիլի 16. Արխիվացված from the original on 2020 թ․ հուլիսի 10. Retrieved 2020 թ․ օգոստոսի 20.

Արտաքին հղումներ
----------------

* Профиль игрока на Liverbird.ruArchived 2013-07-18 at the Wayback Machine.(ռուս.)
* Профиль игрока на официальном сайте «Ливерпуля»(անգլ.)
* Профиль игрока на LFCHistory.netArchived 2008-06-06 at the Wayback Machine.(անգլ.)
* Статистика игрока в чемпионате Аргентины(իսպ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · FootballDatabase.eu · National Football Teams.com · Transfermarkt (խաղացող) · Transfermarkt (մարզիչ) · worldfootball.net (խաղացող) · ՖԻՖԱ |

 |